પ્રાપ્ત માહિતી મુજબ રાજકોટની ભક્તિનગર સોસાયટીમાં રહેતા કોયાણી પરિવારની એકની એક પુત્રી પ્રિયંકાના હજુ ગત રવિવારે જ મોટા મૌવામાં રહેતા જય ધીરુભાઇ ઠુમ્મર નામના યુવાન સાથે લગ્ન થયા હતા. હજુ બંને પરિવારો લગ્નનાં માહોલમાંથી બહાર પણ નીકળ્યા ન હતા ત્યારે ગઇકાલે સાંજે નવવધૂ પ્રિયંકા અને તેનો પતિ જય બંને સ્કૂટર પર તેના ફૈઇબાના દીકરા અનિલભાઇને ત્યાં ચા-નાસ્તો કરવા માટે જવા નીકળ્યા હતા.